Lxedma, ulac, yerna asmi i as-d-xeḍben qaḥqac nnan-as d aneɛmar, d argaz iselḥen, ziɣ d zzwaǧ n leɣrur. Mačči yiwet n taddart-nsen, ɣef waya ur slin ara fell-as, tagi i asen-yemlan Mekyusa, tenna-asen d axxam yelhan, ula i d-rnan. D tidet axxam ur yelli wawal fell-asen, maca nettat mačči d at uxxam ara tezweǧ, ad tezweǧ d urgaz, xas ma assaɣen d twacult n urgaz abeɛda imawlan-is ilaq ad iǧhiden yerna ad lhun, meɛna nutni llan kan i tegnatin yelhan, yid-s netta ara tebnu axxam, yid-s ara d-tesɛu dderya, yid-s ara ten-id-trebbi. . Sb: 94.